У складу са чл. 38 Закона о удружењима („Службени гласник РС”, бр. 51/09), чл. 5. Уредбе о средствима за подстицање програма или недостајућег дела средстава за финансирање програма од јавног интереса која реализују удружења (''Сл. гласник РС'' бр.8/2012) и Правилником о начину, поступку и критеријумима за доделу средстава из буџета Општине Владичин Хан за избор активности и програма/пројеката од јавног интереса која реализују удружења на територији Општине Владичин Хан (,,Сл. Гласник Града Врања,(број 12/14), Комисија за спровођење јавног конкурса за избор програма/пројекта удружења грађана која се финансирају/суфинансирају из буџета Општине Владичин Хан коју именује председник Општине расписује:

**ЈАВНИ КОНКУРС**

**ЗА ФИНАНСИРАЊЕ ИЛИ СУФИНАНСИРАЊЕ ПРОЈЕКАТА/ ПРОГРАМА ОД ЈАВНОГ ИНТЕРЕСА У ОБЛАСТИ СОЦИЈАЛНЕ ЗАШТИТЕ КОЈЕ РЕАЛИЗУЈУ УДРУЖЕЊА ГРАЂАНАСРЕДСТВИМА ИЗ БУЏЕТАОПШТИНЕВЛАДИЧИН ХАН**

**ПРЕДМЕТ И ЦИЉ ЈАВНОГ КОНКУРСА**

Предмет јавног конкурса је финансирање и суфинансирање пројеката у области социјалне заштите.

Општи циљ јавног конкурса је подршка удружењима грађана која се баве социјалном заштитом, борачко инвалидском заштитом, заштитом лица са инвалидитетом, хуманитарним програмима и друштвеном бригом о деци и старима.

Специфични циљ јавног конкурса је унапређење социјално-економског и друштвеног положаја у области социјалне заштите и побољшање услова рада у установама и организацијама које се баве социјалном заштитом.

**ПРАВО УЧЕШЋА НА ЈАВНОМ КОНКУРСУ**

**На конкурсу може да учествује удружење:**

* које је регистровано у складу са Законом о удружењима („Службени гласник РС”, бр. 51/09), чије је регистровано седиште на територији општине Владичин Хан;
* које је директно одговорно за припрему и извођење пројекта;
* удружење којем је статутом одређено остваривање циљева у области за коју је конкурс расписан и за коју конкуришу;
* које је поднело годишњи извештај за претходну буџетску годину у складу са уговором о реализовању програма / пројекта, уколико је било носилац програма / пројекта претходне године, и ако су остварени очекивани резултати реализације програма / пројекта, то јест оно које је поднело годишњи финансијски извештај Агенцији за привредне регистре;
* које није у поступку ликвидације, стечајном поступку или под привременом забраном обављања делатности;

Право на коришћење средстава из општинског буџета се изузетно може одобрити и удружењу чије седиште није на територији општине Владичин Хан, уколико је програм удружења од изузетног јавног интереса и реализује се увећој мери на територији општине Владичин Хан.

**Општина Владичин Хан неће финансирати:**

* Представнике удружења за учешће на конференцијама, путовањима,финансирање студија и за сличне активности,
* Програме чије су програмске активности награде и спонзорства појединцима и другим организацијама,
* Иницијативе које доносе профит НВО,
* Политичке и страначке организације, верске организације,групе и секте и њиховеактивности,
* Активности које заговарају нетолерантност и насиље,
* Активности које се односе на проповедање или заговарање одређене религије,

**ИЗНОС СРЕДСТАВА ПРЕДВИЂЕНИХ ЗА ДОДЕЛУ ПО ЈАВНОМ КОНКУРСУ**

Средства за реализацију пројеката/програма из става 1. овог Јавног конкурса обезбеђена су у буџету општине Владичин Хан за 2015. годину, у укупном износу од 1.500.000 динара.

У зависности од квалитета предлога пројекта Комисија ће одредити број пројеката који ће бити подржани и висину средстава којима ће се одређени пројекат финанасирати из буџета општине Владичин Хан. Уколико износ одобрених средства се разликује од тражена средства за финансиранје пројекта, комисија ће накнадно затражити од подносиоца пројекта да се буџет пројекта усагласи са одобрена средства за финансирање.

**РОК РЕАЛИЗАЦИЈЕ ПРОГРАМА**

Средства се додељују за програме који ће се реализовати најкасније до 31.12.2015. године.

**CМЕРНИЦЕ ЗА ПОДНОСИОЦЕ ПРЕДЛОГА ПРОЈЕКТА**

**ДОКУМЕНТАЦИЈА КОЈА СЕ ПОДНОСИ НА ЈАВНИ КОНКУРС**

Предлагач програма обавезан је да достави следећу документацију:

1. попуњен образац за пријаву на јавни конкурс (Анекс 1)
2. попуњен образац за писање предлога пројеката (Анекс 2);
3. попуњен предлог буџета пројекта (Анекс 3);
4. попуњен образац наративног буџета програма (Анекс 4);
5. потписану и оверену изјаву овлашћеног лица да ће средства користити по приложеном програму(Анекс 5);
6. оверену копију уверења (потврду, извод) да је удружење уписано у регистар надлежног органа - Агенције за привредне регистре;
7. оверену фотокопију извода из статута удружења у коме је наведено да се циљеви удружења остварују у области за коју је конкурс расписан и за коју конкуришу;
8. доказ о ликвидности удружења, односно извештај о финансијско-материјалном пословању за претходну годину;
9. доказ о суфинансирању од партнерске или донаторске организације, ако се пројекат тако реализује;
10. потписане и оверене протоколе о сарадњи са свим наведеним партнерима на пројекту ако се пројекат тако реализује;
11. за пројекте који захтевају изградњу, реконструкцију и санацију објеката са наменом социјалне заштите или унапређења исте:

* Копију главне свеске техничке документације у зависности од класе и намене објекта (главна свеска идејног пројекта, главна свеска пројекта за грађевинску дозволу, главна свеска пројекта за извођење);
* Копију изјаве вршиоца техничке контроле са резимеом извештаја техничке контроле из извода пројекта за грађевинску дозволу;
* Уколико је грађевинска дозвола, односно решење којим се одобрава извођење радова издато пре ступања на снагу Закона о изменама Закона о планирању и изградњи („Сл. гласник РС“, бр 145/2014), потребно је доставити копије насловних страна свих делова техничке документације садржане у грађевинској дозволи, односно решењу којим се одобрава извођење радова, као и страна са овером техничке контроле и овером надлежног органа за издавање грађевинске дозволе;
* Копију важећег акта надлежног органа на основу којег се одобрава извођење радова;
* Предмер и предрачун радова са рекапитулацијом радова оверен и потписан од стране одговорног пројектанта, не старији од шест месеци.

Удружење грађана може учествовати на конкурсу са једним програмом/пројектом који се финансира из буџета општине Владичин Хан.

Програм се мора реализовати у највећој мери на територији општине Владичин Хан.

**НАЧИН ПРИЈАВЉИВАЊА НА КОНКУРС**

Конкурсна документација се може преузети са званичне интернет странице општине Владичин Хан ( [www.vladicinhan.org.rs](http://www.vladicinhan.org.rs)).

Оверена и попуњена пријава са попуњеним пратећим обрасцима и конкурсном документацијом, у штампаној и дигиталној форми (на компакт диску - CD), предаје се лично у затвореној коверти на писарници Општинске управе Владичин Хан, улица Светосавска бр.1, са назнаком: **"Пријава по јавном конкурсу за финансирање или суфинансирање пројеката/ програма од јавног интереса у области социјалне заштите које реализују удружења грађана средствима из буџета општине Владичин Хан - не отварати".**

**Комисија неће разматрати неблаговремене, непотпуне и пријаве које нису предате на прописаном обрасцу.**

**РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА**

1. Рок за подношење пријава и предлога програма на овај јавни конкурс је 15 дана од дана објављивање јавног конкурса.
2. Листа вредновања и рангирања пријављених програма, коју предлаже Комисија а утврђује Општинско веће, биће објављена на званичној интернет страници општине Владичин Хан и на огласној табли општине Владичин Хан у року од 13 дана од дана истека рока за подношење пријава.
3. Рок за подношење приговора је осам (8) дана од дана објављивања Листе вредновања и рангирања;
4. Коначну одлуку о избору програма којима се из буџета општине Владичин Хан додељују средства по овом јавном конкурсу, донеће Општинско веће општине Владичин Хан по истеку рока за приговор, у року од 5 дана. Одлука ће бити објављена на званичној интернет страници општине Владичин Хан и на огласној табли Општинске управе општине Владичин Хан.
5. Општина Владичин Хан као давалац средстава задржава право да од учесника конкурса по потреби затражи додатну документацију и информације.
6. Пријаве и приложена документација се подносиоцима не враћају.

**МЕРИЛА ЗА ВРЕДНОВАЊЕ**

Основна мерила и критеријуми за избор програма који се финансирају или суфинансирају из буџета Општине су: циљеви и стратешко утемељење пројекта (обим задовољавања јавног интереса), активности и резултати пројекта (степен унапређења стања у области у којој се спроводи), могућност развијања програма/пројекта и његова одрживост, капацитети за реализацију пројекта, партнери на пројекту, буџет пројекта, други извори финансирања, усаглашеност програма/пројекта са стратешким документима локалне самоуправе и допринос остварењу стратешких приоритета.

Владичин Хан Председник Комисије

Датум: Владимир Костић

22.05.2015. \_\_\_\_\_\_\_\_\_\_\_\_\_\_\_\_\_\_\_